Azazel

## Megjelenés

Azazel általában férfi alakban jelenik meg. Magassága 185 centiméter, vékony testalkatú. Jellegzetes lángvörös haja van, gyakran változtatja meg frizuráját saját ízlése szerint. Arca jobb oldalán, a füle mellett fekete kígyó tetoválás található. Általában sötét színeket visel, de nem riad vissza a harsányabb öltözetektől sem. Legfeltűnőbb ismertetőjegyei közé tartoznak a sárga szemei ​​hasított pupilláival, akárcsak egy kígyónak, melynek árnyalatait befolyásolja a hangulata. Azonban mások előtt javarészt egy fekete lencsés napszemüveget visel, hogy ne keltsen velük feltűnést. Fekete szárnyai is vannak, de legtöbbször akárcsak szemeit rejtve tartja őket.

## Jellem

Azazel egy nagyon sötét és szadista személyiség, örömét leli abban, hogy hatalmát mások kínzására használhatja. Élvezi az erejéből fakadó pusztítást, a tiszteletet és a félelmet. Soha nem pazarolja el a lehetőségét annak, hogy másoknak ártson. Ő tanította a férfiakat a hadakozás művészetére, kardok, kések, pajzsok, páncélingek készítésére, a nőket a csalfaság művészetére, a test feldíszítésére, hajbodorításra, arcuk kifestésére, szemöldökfestésre. Feltárta az embereknek a boszorkányság titkait, gonoszsággal, tisztátlansággal rontva meg őket. Ez a tisztátalan, átkozott lélek mások fájdalmából, szenvedéséből és gyűlöletéből táplálkozik. Egyetlen szórakozása, hogy viszályt kelt mások között, hogy aztán az árnyak közül leselkedve élvezze ki az általa teremtett káoszt. Kihasználja mások gyengeségeit, a gyűlöletet, a vágyakat, az előítéleteket és a félelmet. Azazel végtelenül rosszindulatú és manipulatív, ez a két tulajdonság teszi őt veszélyessé. Főként a vele kötött alkuk azok amik miatt jobb ha messze elkerülik. Nem is csoda, hiszen egy démonnal kötött egyezség rettentő kockázatos és rizikós. Főleg a Bűnbaké, mivel társaival ellentétben ő nem lelkekkel üzletel. Szerződései javarészt szívességekből állnak, amiknek beváltásával valaki biztosan megjárja. Jobban szereti ha az emberek egymás ellen fordulnak, szándékosan rángatja ő a szálakat a háttérből, viszont ha kell ő maga is bepiszkolja a kezeit. Szörnyen arrogáns, egy valódi két lábon járó szarkasztikus lény. Szinte soha semmit sem vesz komolyan és amiből csak tud gúnyt űz a sajátos humorával. Ezzel szemben ha a helyzet úgy hozza, hogy ő kerül szorult helyzetbe képes levetkőzni büszkeségét és nyápic módjára addig ügyeskedni amíg valahogy kikecmereg a csávából. Azonban gyakran inkább csak gyáva módon kereket old.

## Múlt

A démon Isten egyik fő fiaként volt számon tartva egészen bukásáig. Valamint egyike a 200 bukott angyal vagy Figyelők 21 uralkodójának. A legenda szerint Isten utasította az angyalokat, hogy imádják az első embert, Azazel nem tett eleget a kérésnek és megtagadta a meghajlását Ádám előtt is, amikor a Mennyországban bemutatták az első embert az angyaloknak. Azt kérdezte Istentől: „Miért kell a Tűz Fiának *(angyalnak)* imádnia az Agyag Fiát?" Tette miatt elveszítette kitüntetett helyzetét vagyis angyali létét és annak áldásait miután Isten kidobta az elesett angyalt a Mennyből. Megfogadta, hogy félrevezeti, kísértésbe, bűnre csábítja az embereket és így nem törődnek majd az Isteni jelekkel. Ez a bukott angyal agressziót és hiúságot hoz a földre. Agressziót hozott azáltal, hogy megtanította az embereket a fémmegmunkálásra, kardok és egyéb fegyverek készítésére. De szintén hiúságot is hozott, amikor a nőket ékszerek és kozmetikumok készítésére tanította. Elnyomást is hoz, és az emberiséget a házasságtörés bűnéhez vezeti.

## Képességek

* Kétségbeesettség észlelése: Azazel felvan ruházva egy olyan tulajdonsággal ami riasztóként funkcionál a számára. Ha egy balsorsú személy elég reményvesztett, a Kísértő megjelenik kihasználva a leggyengébb pillanatát, hogy aztán kénye kedve szerint csábítsa őt bűnre.

* Kísértés: Elmekontrollnak is betudható. Azezel egyik legkedveltebb módszere arra, hogy másokat sötétséggel mérgezzen meg, szószerint a fülükbe suttogva, ezzel csempészve gonosz, bűnös gondolatokat a fejükbe.

* Lélek olvasás: Van az a mondás, hogy valaki bele lát a másik lelkébe. Nos, Azazel valóban képes erre. Megérzi ha az illető gyűlöletet táplál valaki iránt vagy ha éppen iszonyatosan retteg valamitől.

* Telekinézis: Azazel egyik kedvelt és legtöbbször használt képessége a tárgyak vagy személyek mozgatása saját akarata szerint.

* Természetfeletti erő: A démonok mindig is erősnek bizonyultak. Nem okoz nehézséget számukra, hogy olyan súlyos tárgyakat vagy személyeket is megemeljenek amit egy átlagos ember nem lenne képes. Emellett Azazel ereje még a legtöbb hozzáhasonló teremtménnyel is vetekszik.

* Halhatatlanság: Nincs tényleges teste, sosem viselt emberi alakot, így valójában soha nem is élt. A legtöbb ellene irányuló támadást egy karcolás nélkül megússza, ám koránt sem lehet sebezhetetlennek hívni.

* Megszállás: Egy démon legfőbb képessége természetesen az emberi test eltulajdonítása volt mindig is. Mivel általában így köthetik magukat a halandó világhoz egyfajta horgonyként használva. Azazelre nem jellemző ennek a képességnek a túlzott használata, ettől függetlenül képes rá. Ugyanakkor ennek a tulajdonságnak a használata feltételekhez van kötve. Időbe telik mire a démon eléri azt a szintet, hogy áldozata eléggé legyengüljön ahhoz, hogy átvegye a hatalmat felette. Egy másik lehetséges feltétel, hogy a préda saját akaratából ajánlja fel a pokolfajzatnak magát.

* Alakváltás: Az alakváltás egy olyan képesség, amelyet a démonok arra használnak, hogy elcsábítsák, kísértsék vagy gyötörjék az embereket. Felvehetik más emberek, vadállatok alakját, vagy átalakíthatják testük egyes részeit. Azazel ezt rendszerint arra használja, hogy egy múltbeli fájdalmas emlékét elevenítsen fel vagy éppen legnagyobb félelmeikkel szembesítse áldozatait.

* Teleportálás: Tetszés szerint teleportálhat egyik helyről a másikra, többnyire az árnyakat használja menekülő kapuként és azok segítségével válik kámforrá egy szempillantás alatt.

* Mágia: Természetfeletti lévén a mágiát sokféle formában hasznosíthatja. A legtöbb esetben azért, hogy mágikus tulajdonságú tárgyakat hozzon létre a semmiből.

* Telepátia: Képes olvasni mások gondolataiban. Mi mással lehetne megmagyarázni, hogy olyasvalaki formáját öltik fel, akit szeretsz, vagy olyasvalamit, amitől teljesen megrémülsz.

* Pirokinézis: A pokol kénköves lángjainak alkalmazása. Saját akarata szerint manipulálhatja a tüzet, amire mindemellett immunis is.

* Kínzás: Mentális úton képes elviselhetetlen fájdalmat okozni áldozatainak. Olyan kínok megelevenítéséhez is van tehetsége mint belsővérzés és idegrendszeri károk okozása.

* Kormanipuláció: Azazel tulajdonában van egy zsebóra aminek különlegessége, hogy visszafelé jár. Ezt az órát használja arra is, hogy másokat megfitalítson vagy megöregítsen a mutatók előre vagy hátra tekerésével.

* Elmevédelem

## Gyengeségek

* Ördögűzés: Démonok vagy más spirituális entitások állítólagos kiűzésére irányuló vallási vagy spirituális gyakorlat egy személyből vagy helységről. Az ördögűzés azon kevés módok egyike, amivel legyőzhetünk egy démont.
* Szentelt szimbólumok, tárgyak, varázslat vagy víz.
* Só
* Az elesett angyal bár szinte bárki lelkét képes megmérgezni a sötétséggel, nem tudja megrontani a világ igazlelkű embereit.